Arin gölü

Arin gölü — Bitlis ilinin Adilcevaz ilçəsinin sərhədləri daxilində, Van gölünün şimal sahilində, Süfan (Sübhan) dağının ətəyində yerləşən göl. Göl Van gölünün 5 metr daha yüksək olduğu dövrdən qalmadır (qalıq göldür). Van gölündən dalğa və axıntıların əmələ gətirdiyi 1000 metr genişlik və 4 metr yüksəklikdə sahil koridoru ilə ayrılır. Qlobal istiləşmə və nizamsız suvarma səbəbindən Arin gölü qurumaq üzrə olan göllər kateqoriyasına daxil edilib. Ekspertlər göldə su səviyyəsinin 2005-ci ildən başlayaraq azaldığını qeyd edirlər. 1657 hektar sahəsi olan göl dəniz səviyyəsindən 1650 metr yüksəklikdədir. Dünya miqyasında təhlükə altında olan dikquyruqların çoxalma sahəsi olan göl köçəri quşların önəmli köç yolları üzərindədir. Boz ördək və macar ördəyi də bu sahədə nəsil artırır. Gölün ornitoloji turizm baxımından çox böyük əhəmiyyəti var. Quş müşahidəciliyi Gölün ətrafında quş müşahidə məntəqələrinin qurulması üçün əlverişli bir neçə təpələr var. Natrium resursları Sübhan dağında yerləşən natrium resursları dərələrlə gölə daşındığından dolayı göl suları sodalıdır. Göl sahillərində Əsənqaya, Qarşıyaxa, Göldüzü kəndləri yerləşir. Çaylarla bəslənən gölün çıxışı yoxdur, yəni qapalı hövzədir. Dayaz olan göl yayda yarıya qədər quruyur. Soda gölündə heç bir balıq yaşamır və bitki örtüyü yalnız çayların gölə töküldüyü yerlərdə kiçik qruplarda mövcuddur. Arin gölündən 1.000.000 ton natrium karbonat istehsal oluna biləcəyi təxmin edilir. İstinadlar